ব্যুরো: প্রয়াত হলেন সাংবাদিক, সাহিত্যিক অমিতাভ চৌধুরী। মৃত্যুকালে তাঁর বয়স হয়েছিল সাতাশি বছর। জন্ম বাংলাদেশের সিলেটে। পড়াশুনো কলকাতা ও শান্তিনিকেতনে। তাঁর কর্মজীবনের বেশ কিছুটা সময় কেটেছে শান্তিকেতনে অধ্যাপনা করে। দীর্ঘ চল্লিশ বছরের কর্মজীবনে সাংবাদিক হিসেবে খ্যাতির শীর্ষে পৌছে ছিলেন তিনি। কাজ করেছেন আনন্দবাজার পত্রিকা, যুগান্তর এবং আজকালে। উনিশশো তিরাশি সালে ভারত সরকার তাঁকে পদ্মশ্রী সম্মানে ভূষিত করে। দু হাজার তেরো সালে পশ্চিমবঙ্গ সরকার তাঁকে সম্মানিত করে বঙ্গবিভূষণে। সাংবাদিকতার পাশাপাশি রবীন্দ্র গবেষক হিসেবেও যথেষ্ট খ্যাতি লাভ করেন। তাঁর গবেষণার মাধ্যমে রবীন্দ্রনাথকে এক নতুন আলোয় বাঙালি সমাজের কাছে তুলে ধরেন। ছাড়াকার হিসেবেও যথেষ্ট খ্যাতি লাভ করেন অমিতাভ চৌধুরী।